CELEX: 52021PC0545
Language: bg
Date: 2021-09-10
Title: Предложение за РЕГЛАМЕНТ НА СЪВЕТА за изменение на Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море

ЕВРОПЕЙСКА КОМИСИЯ
            Брюксел, 10.9.2021
            COM(2021) 545 final
            2021/0287(NLE)
            Предложение за
            РЕГЛАМЕНТ НА СЪВЕТА 
            за изменение на Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море 
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море, трябва да бъде изменен, така че в правото на Съюза да бъде въведена разпоредбата за пренасяне на неусвоената през 2020 г. квота за калкан на ЕС в рамките на Генералната комисия по рибарство за Средиземно море (GFCM). 
            
            
               •Съгласуваност с действащите разпоредби в тази област на политиката
            
            
               Предложените мерки са разработени в съответствие с целите и правилата на общата политика в областта на рибарството (ОПОР) и са съгласувани с политиката на Съюза в областта на устойчивото развитие. 
            
            
               •Съгласуваност с други политики на Съюза
            
            
               Предложените мерки са съгласувани с политиките на Съюза в други области — по-специално в областта на околната среда. 
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               Правното основание на настоящото предложение е член 43, параграф 3 от Договора за функционирането на Европейския съюз. 
            
            
               Ангажиментът на Съюза към устойчивата експлоатация на живите водни ресурси произтича от задълженията съгласно член 2 от Регламент (ЕС) № 1380/2013 на Европейския парламент и на Съвета. 
            
            
               •Субсидиарност (при неизключителна компетентност) 
            
            
               Предложението попада в обхвата на изключителната компетентност на Съюза в съответствие с член 3, параграф 1, буква г) от Договора. Следователно принципът на субсидиарност не се прилага. 
            
            
               •Пропорционалност
            
            
               Предложението е в съответствие с принципа на пропорционалност, тъй като ОПОР е обща политика. Съгласно член 43, параграф 3 от Договора мерките за определянето и разпределянето на възможностите за риболов се приемат от Съвета. 
            
            
               •Избор на инструмент
            
            
               Предложен инструмент: регламент.  
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
         
         
            
               •Последващи оценки/проверки за пригодност на действащото законодателство
            
            
               Не е приложимо. 
            
            
               •Консултации със заинтересованите страни
            
            
               Не е приложимо.
            
            
               •Събиране и използване на експертни становища
            
            
               Не е приложимо.
            
            
               •Оценка на въздействието
            
            
               Обхватът на Регламента относно възможностите за риболов е ограничен от член 43, параграф 3 от Договора. 
            
            
               •Пригодност и опростяване на законодателството
            
            
               Не е приложимо. 
            
            
               •Основни права
            
            
               Не е приложимо. 
            
            
               4.ОТРАЖЕНИЕ ВЪРХУ БЮДЖЕТА
            
            
               Предложените мерки няма да имат отражение върху бюджета. 
            
            
               5.ДРУГИ ЕЛЕМЕНТИ
            
            
               •Планове за изпълнение и механизми за мониторинг, оценка и докладване
            
            
               Не е приложимо. 
            
            
               •Обяснителни документи (за директивите)
            
            
               Не е приложимо. 
            
            
               •Подробно разяснение на отделните разпоредби на предложението
            
         
         
            
               Целта на предложеното изменение е Регламент (ЕС) 2021/90 на Съвета, и по-специално приложение VII към него, да бъдат изменени, както е описано по-долу.
            
            
               Според данните, декларирани пред GFCM, през 2020 г. България е усвоила 83 % от годишната си квота за калкан (62 от общо 75 тона), като за Румъния усвояването е в размер на 93 % (70 от общо 75 тона). Съответно общият дял на усвояване на квотата на ЕС е 88 % (132 от общо 150 тона), т.е. неуловеното от ЕС количество до 2021 г. съответства приблизително на 18 тона.
            
            
               Многогодишният план на GFCM за управление на калкана беше установен с Препоръка 41/2017/4 на GFCM и изменен с Препоръка 43/2019/3 на GFCM, като в параграф 1, буква д) от нея се посочва следното: „Максималното количество неусвоена квота, което дадена ДСК може да прехвърля през дадена година, не може да надвишава 15 % от първоначалната годишна квота. Ако запасът е в тежко състояние и научното становище на Работната група за Черно море към GFCM препоръчва намаляване на смъртността от риболов, прехвърлянето на количеството неусвоена квота може да бъде забранено“.
            
            
               Искането на ЕС за прехвърляне на неизползваната през 2020 г. квота беше представено на проведеното на 21 май 2021 г. заседание на Комитета по съответствието към GFCM, на което беше отчетена извънредната ситуация в резултат от пандемията от COVID-19. Искането беше обсъдено и на специално предварително заседание на Работната група за Черно море, състояло се през юли 2021 г. Прехвърлянето на неизползваната квота беше одобрено на 44-тото годишно заседание на GFCM.
            
            
               Взетото от GFCM решение трябва да бъде съответно въведено в правото на Съюза посредством изменение на Регламент (ЕС) 2021/90 на Съвета.   
            
            
               Поради това установеното с Регламент (ЕС) 2021/90 разпределение на възможностите за риболов на калкан в Черно море следва да бъде изменено, за да се отразят корекциите на квотите на Съюза за калкан, определени от GFCM през 2021 г.  Разпределението на възможностите за риболов, произтичащи от неусвояване на квотите, следва да се извършва въз основа на съответния принос на всяка държава членка към неусвояването, без да се променя установеният в Регламент (ЕС) 2021/90 коефициент за годишно разпределение на квотите за калкан на Съюза между неговите държави членки. Двете засегнати държави членки — България и Румъния, споделят поравно квотите за калкан на Съюза, като за целта се прилага коефициент на разпределение, съответстващ на 50 % от посочените квоти в Черно море за всяка държава членка.
            
            
               2021/0287 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море 
               
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С Регламент (ЕС) 2021/90 на Съвета се определят възможностите за риболов за 2021 г. на някои рибни запаси и групи рибни запаси, приложими в Средиземно море и Черно море
                  1
               .  С него в правото на Съюза се въвежда приетият от Генералната комисия по рибарство за Средиземно море (GFCM) план за управление на калкана по отношение на риболова на този вид в Черно море (географска подзона 29)
                  2
               . 
            
            
               (2)На 44-тото си годишно заседание през 2021 г. GFCM прие решение, в което се отбелязва, че през 2020 г. Европейският съюз не е усвоил в достатъчна степен своята квота за калкан, и се одобрява пренасянето на неусвоеното количество с оглед на извънредната ситуация в резултат от пандемията от COVID-19. Поради това решението на GFCM следва да бъде въведено в правото на Съюза.
            
            
               (3)Въз основа на посочените съображения установеното с Регламент (ЕС) 2021/90 разпределение на възможностите за риболов в Черно море следва да бъде изменено, за да се отразят корекциите на квотите на Съюза, определени от GFCM. Разпределението на възможностите за риболов, произтичащи от неусвояване на квотите, следва да се извършва въз основа на съответния принос на всяка държава членка към неусвояването, без да се променя установеният в Регламент (ЕС) 2021/90 коефициент за годишно разпределение на ОДУ. 
            
            
               (4)Поради посочените съображения Регламент (ЕС) 2021/90 следва да бъде съответно изменен. 
            
            
               (5)Ограниченията на улова, предвидени в Регламент (ЕС) 2021/90, се прилагат от 1 януари 2021 г. Съответно разпоредбите, въведени с настоящия регламент и отнасящи се до ограниченията на улова, следва да влязат в сила възможно най-бързо и да се прилагат с обратно действие от 1 януари 2021 г. Това обратно действие не засяга принципите на правната сигурност и защитата на оправданите правни очаквания, тъй като съответните възможности за риболов са увеличени и все още не са изчерпани. От съображения за спешност настоящият регламент следва да влезе в сила веднага след публикуването му,
            
            
         
         
            
               ПРИЕ НАСТОЯЩИЯ РЕГЛАМЕНТ:
            
            
               Член 1 
                  Изменение на Регламент (ЕС) 2021/90 
            
            
            
               Приложение VII към Регламент (ЕС) 2021/90 се изменя съгласно приложението към настоящия регламент.
            
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Той се прилага от 1 януари 2021 г. 
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море (ОВ L 31, 29.1.2021 г., стр. 1).
               
               
                  
                     (2)
                  
                        Препоръка 41/2017/4 на GFCM, изменена с Препоръка 43/2019/3 на GFCM.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 10.9.2021
            COM(2021) 545 final
            ПРИЛОЖЕНИЕ 
            към
            Предложение за Регламент на Съвета
            за изменение на Регламент (ЕС) 2021/90 на Съвета от 28 януари 2021 г. за определяне за 2021 година на възможностите за риболов на някои рибни запаси и групи рибни запаси, приложими в Средиземно море и Черно море 
            
               
         
         
            
               ПРИЛОЖЕНИЕ 
            
            
               Съдържащата се в приложение VII към Регламент (ЕС) 2021/90 таблица за възможностите за риболов на калкан във водите на Съюза в Черно море — географска подзона 29 на GFCM, се заменя със следното: 
                     
            
            
               „ПРИЛОЖЕНИЕ VII
            
            
               ВЪЗМОЖНОСТИ ЗА РИБОЛОВ ЗА РИБОЛОВНИТЕ КОРАБИ НА СЪЮЗА В ЧЕРНО МОРЕ
            
            
            
                     
                        Вид:
                     
                  
                  
                     
                        Калкан
                     
                  
                  
                     
                        Зона:
                     
                  
                  
                     
                        Води на Съюза в Черно море — географска подзона 29 на GFCM
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        България
                     
                  
                  
                     
                        87,825
                     
                  
                  
                     
                  
                  
                     
                        Аналитичен ОДУ 
                     
                     
                        Член 3 от Регламент (ЕО) № 847/96 не се прилага.
                     
                     
                     
                     
                        Член 4 от Регламент (ЕО) № 847/96 не се прилага
                     
                  
               
                     
                        Румъния
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Съюз
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        ОДУ
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              От 15 април до 15 юни 2021 г. се забранява всякаква риболовна дейност, включително трансбордиране, задържане на борда, разтоварване и първа продажба. 
                     
                  
               
               “